An The Wiggles sarong grupong musikal na an musikang tinotogtog para sa mga aki. Nabilog an grupo kan 1991 sa HiT Entertainment, Mackinnon & Saunders, asin Australian Broadcasting Corporation. An mga kaapil igdi sa ngonyan iyo sinda Anthony Field, Lachlan Gillespie, Simon Pryce, asin Emma Watkins. An enot asin pinaka-orihinal na mga myembro igdi iyo sinda  Field, Phillip Wilcher, Murray Cook, Greg Page, asin Jeff Fatt. Si Wilcher naglitik sa grupo pakahaman kan enot na album kaini. Si Page man nagretiro kan 2006 huli sa kahelangan asin nasanglean ni Sam Moran, alagad nagbalik kan 2012, na nagsalida man giraray ki Moran. Kan magtapos an taon 2012, si Page, Cook, asin Fatt nagretiro asin sinda nasanglean na Gillespie, Pryce, asin Watkins. Alagad, si Cook asin si Fatt kabakas sa negosyo kan grupo asin an tolo dagos na nag-aambag sa aspeto nin paghaman nin  mga plano asin sa produksyon.